חטיבה 7 במלחמת חרבות ברזל

ב**[[מלחמת חרבות ברזל]]** לחמה **[[חטיבה 7]]** במספר רב של קרבות, בטבח שבעה באוקטובר, ביום הראשון של המלחמה, בו סייעה החטיבה רבות בהדיפת מתקפת הטרור של חמאס. בשלב השני של הלחימה התמרון הקרקעי השתתפו כוחות החטיבה בתמרון הקרקעי בעומק שטח רצועת עזה במשך שנה ללא הפסקה. לקראת מבצע חיצי הצפון עלתה החטיבה צפונה והשתתפה בתמרון הקרקעי בלבנון במלחמת חרבות ברזל.

## רקע

בעקבות טבח שבעה באוקטובר הכריזה ישראל על יציאה למלחמת חרבות ברזל לשם מיטוט שלטון החמאס ברצועת עזה וחיסול כל המחבלים השוהים שם. באותה תקופה גדוד 77 החזיק את קו גזרת רצועת עזה.

## הקרבות ביום טבח שבעה באוקטובר

ערב טבח שבעה באוקטובר היה גדוד 77 גדוד הטנקים של אוגדת עזה (רוב הטנקים עברו תחת פיקוד גדודי החי"ר). מפקדת הגדוד קיבלה אחריות על גזרת הגדוד הצפוני בחטיבה הצפונית. בגדוד 77 היו הפחת"ק (פלוגת חשיפה תקיפה של גדוד שריון) שתפסה את מוצב ארז ושמירות וכוננות במוצב יפתח-זיקים. גדוד 13 וגדוד 51 של חטיבת גולני וגדס"ר נח"ל תפסו את המשך קו הגבול של רצועת עזה.
[ממוזער|חיסול מחבלים ב-7 באוקטובר - תיעוד מתוך כוונת טנק 1ב פלוגה ח' [גדוד 77 שלחם בגזרת זיקים]]
עם תחילת המתקפה הוזנקו הטנקים של הגדוד לעבר עמדות שנקבעו מראש. חלק מהטנקים נתקלו במארבי נ"ט ורחפנים תוקפים בדרכם לעמדות, ונאלצו לנהל קרבות כשהם מוקפים במחבלים מכל עבר. היקף המתקפה אילץ את המפקדים לבחור בין הגנה על היישובים לבין הגנה על מוצבי צה"ל. לקבל החלטות קשות ביניהם ניסיון להציל אזרחים ביישובים ובקיבוצים, על חשבון מוצבים וחיילים. הטנקים לחמו בגבורה, וחלקם אף חתום על מניעת חדירה או השפעה משמעותית על יכולת החדירה ליישוב. הצוותים לחמו כבודדים ולא כמסגרות וספגו אבידות קשות.

ישובים בולטים בהם הייתה השפעה של לחימת הטנקים: ניר יצחק, חולית, סופה, סעד, ניר עם וארז.

במהלך הקרבות בהדיפת טבח שבעה באוקטובר איבדה החטיבה **19 מלוחמיה**. גופותיהם של שישה מההרוגים נחטפו לרצועת עזה. בין הלוחמים: סרן עומר נאוטרה (נחטף וגופתו הוחזרה), סמל עוז דניאל (נחטף וגופתו הוחזרה), סמל שקד דהן (נחטף וגופתו הוחזרה), סמ"ר שי לוינסון (נחטף וגופתו הוחזרה), סמל אריאל אליהו, סמל אופיר טסטה, סרן דניאל-שמעון פרץ (נחטף וגופתו הוחזרה), סמ"ר איתי חן (נחטף וגופתו הוחזרה), סמל תומר ליבוביץ, סמ"ר יובל בן יעקב, סמ"ר עידו הרוש, סמ"ר יונתן גולן, סמל אור אביטל, רס"ן בנימין (בנג'י) טרקניסקי וסמ"ר נריה בן דוד.

נמרוד כהן ומתן אנגרסט מגדוד 77 השתתפו בלחימה בקרבות השבעה באוקטובר. הם נפלו בשבי ונלקחו בחיים לרצועת עזה כהן ואנגרסט שוחררו ב-13 באוקטובר 2025 במסגרת הסכם חמאס–ישראל.

במחנה יפתח-זיקים, שם ישבה מפקדת גדוד 77, התנהלו קרבות אל מול עשרות מחבלים. מפקדים וחיילים לחמו לסיכול החדירה, ובטיפול בחבריהם הפצועים תחת אש. בקרבות נהרגו ארבעה לוחמי מפקדה: סגן סהר טל, סגן קצין המודיעין, סגן יואב מלייב, סגן קשר"ג בגדוד 77,רב"ט נעמה בוני, מש"קית ת"ש בגדוד 77 וסמ"ר אוראל משה, נגד כשרות של גדוד 77.

## זירת לבנון בתחילת המלחמה
קודם ה-7 באוקטובר גדוד 75 הוצב לתעסוקה מבצעית על גבול לבנון ועם פתיחת המלחמה ימשיך להחזיק את הגזרה לעוד ארבעה חודשים. ואחריהם הצטרף ללחימה בעזה עד שיחזור פעם נוספת לצפון עם פתיחת התמרון בלבנון.

ב-15 באוקטובר, שיגר ארגון הטרור חזבאללה מטח טילי נ"ט לעבר מוצבי צה"ל בגליל המערבי. כתוצאה מכך נהרג סרן , מפקד צוות בגדוד 75 של חטיבה 7 שנפגע מטיל נ"ט שבפגע במוצב נורית.

## התמרון הקרקעי ברצועת עזה

מספר ימים לאחר ה-7 באוקטובר חצו טנקים של גדוד 77 את הגדר לקראת תחילת התמרון הקרקעי.
### הפשיטה על ג'וחר א-דיכ (26–27 באוקטובר 2023)
בשעה 12:48 תפס צק"ג 77 את עמדותיו על רכס השבעים הצופה לעבר הכפר ג'וחור א-דיכ.

הגדוד, שרק לפי ימים ספורים נלחם בעוז בקרבות הקשים בשביעי לאוקטובר, היה מראשוני כוחות צה"ל להיכנס לשטח הרצועה לתמרון והוביל את הפשיטה הראשונה של צק"ח 7.

בלילה נכנס צק"ח 7 בהרכב מלא בפעם הראשונה לרצועה. משימתו: פתיחת המעברים ופשיטה לילית על הכפר ג'וחר א-דיכ ומארבי החמאס הסמוכים לו.

צק"ג 77 התמקם על רכס השבעים לחיפוי, צק"ג 603 פתח את המעברים והצק"גים 82 ו-12 פרצו אל הכפר, השמידו איתורי אויב ושיתקו שני מארבים מרכזיים של חמאס.

הצלחת הפעולה נתנה ביטחון בהמשך התמרון, ורוח גבית לצה"ל בכל הנוגע לכניסה קרקעית.
[ממוזער|כוחות צק"ח 7 בלונה פארק סמוך ליישוב המפונה [נצרים]]
### הובלת אוגדה 36 בפריצת ציר נצרים (29 באוקטובר – 24 בנובמבר 2023)
ב-29 באוקטובר החלה ההתקפה הקרקעית, במסגרתה פרץ צק"ח 7 תחת אוגדה 36 את מסדרון נצרים. תחת הצק"ח היו צק"ג 82, צק"ג 77, צק"ג 12, צק"ג 603 ויחס"ם 7. הצק"ח הוביל את פריצת הציר ואפשר את כניסת האוגדה לכיתור השכונות הדרומיות של העיר עזה. במהלך הפריצה, פעל הצק"ח בשיטת תנועה מדורגת, כאשר בכל שלב כוח גדודי אחר הוביל את ההתקדמות. לאחר השלמת הפריצה, החלו הכוחות למיסוד ציר תנועה מבצעי שאפשר מעבר מהיר ומאובטח של כוחות לתוך הרצועה וממנה. ציר זה, אשר זכה מאוחר יותר לכינוי מסדרון נצרים, שימש לתנועה מבצעית חיונית באזור. ב-31 באוקטובר נהרגו סרן  וסמל  מגדוד 77 לאחר שהטנק שלהם עלה על מטען.

#### קרב חילוץ צק"ג 13 (1 בנובמבר 2023)
[ממוזער|טנקים של חטיבה 7 בעיירה [ג'באליה בצפון רצועת עזה, נובמבר 2023]]בליל ה-1 בנובמבר, לאחר שצק"ח גולני התקדם מעבר לצק"ח 7, נקלעו כוחות צק"ג 13 למארב לילי. צק"ג 603 קיבל את המשימה לסייע לחילוץ הכוח. במהלך הקרב, נמרות של צק"ג 13 שקעו בחול, וכוחות ההנדסה הקרבית פעלו תחת אש כבדה לחילוצן.

אנשי חיל ההנדסה והטנקים הפעילו אש מסיבית וניהלו קרב חילוץ שנמשך למעלה מ-11 שעות, עד שהנמרות חולצו בשלמותן.

ב-7 בנובמבר במהלך הלילה צוות קרב חטיבתי של החטיבה השתלט על מעוז צבאי של חמאס בצפון רצועת עזה. במוצב אותרו משגרי וטילי נ"ט, אמצעי לחימה מגוונים וחומריים מודיעיניים. בנוסף בפעילות משותפת עם גדוד 202 של חטיבת הצנחנים מצאו לוחמי החטיבה פיר תת-קרקעי ומחסן אמצעי לחימה בסמוך לאוניברסיטה אזרחית, ובו חומרים כימיים, רובי סער קלשניקוב, RPG-7, ומטעני כלימגור.

ב-8 בנובמבר זיהו לוחמי חטיבה 7 עמדה לשיגור נ"ט ותצפית בה שהו מחבלי חמאס, העמדה חוברה במעבר תת-קרקעי למחסן אמל"ח. הלוחמים הכווינו תקיפה מהאוויר והתשתית נפגעה. המחבלים שנמלטו לגג המבנה נהרגו בתקיפה אווירית נוספת. בנוסף לוחמי חטיבה 7 זיהו חוליית משגרי מרגמות לעבר שטח ישראל, כלי טיס תקף את החולייה וחיסל אותה.

#### הקמת מגנן חוף (10 בנובמבר 2023)
ממוזער|גדוד 77 על חוף הים בעזהב-10 בנובמבר הוקם המגנן על קו החוף של עזה על ידי כלי הצמ"ה של צק"ג 603 ושימש כבסיס מבצעים קדמי. המתחם נבנה בתוך פחות מיממה, ונועד להכיל חטיבה משוריינת שלמה. המגנן סיפק לכוחות הפועלים באזור נקודת התארגנות לצורך ריענון, חידוש מלאים ושיפור כשירות מבצעית. המיקום האסטרטגי של המגנן אפשר תצפית ייחודית – מצדו האחד נראתה רצועת החוף של עזה, ומצדו האחר ניתן היה להבחין בהשפעת הלחימה על העיר.

את האחריות על תפעול המגנן קיבל גדוד הסיוע המנהלתי (הגדס"ם) של החטיבה. עבור הגדוד, אשר פעל במתכונת מילואים, היווה תפעול המגנן אירוע משמעותי, שכן זו הייתה הפעם הראשונה שבה כלל מרכיביו פעלו בשיתוף פעולה מבצעי תחת אש.
#### השמדת מוקדי השלטון של חמאס (8–14 בנובמבר 2023)
במהלך הלחימה בעזה, פעלו כוחות צק"ח 7 למיטוט שלטון חמאס באמצעות פגיעה במוקדי הכוח והשלטון של הארגון. בלב העיר עזה, על רחוב עומר אל-מוח'תאר, ניצבה "מידאן ג'ונדי" (כיכר החייל), הנקראת על שם "החייל הערבי האלמוני" ומשמשת כאנדרטה של חמאס. לאחר מספר שעות של לחימה, במהלכן פעל צק"ג 82 בשיתוף כוחות ההנדסה של צק"ג 603, הודיע מח"ט 7 למפקד האוגדה בקשר: "אין כיכר".

כחלק ממשימתו, המשיך צק"ח 7 אל שכונת אַ-רימאל, הנחשבת לאזור יוקרתי במערב עזה, בסמיכות לבית החולים שיפא. בשכונה נמצאו מוקדי שלטון משמעותיים של חמאס, ובהם תחנת המשטרה, בית המחוקקים, קריית הממשלה והפקולטה להנדסה, אשר שימשה כמתקן טרור.[ממוזער|[טנק מרכבה סימן 4מ של חטיבה 7 בשייח' זייד בצפון רצועת עזה, נובמבר 2023]]

עוד בטרם נכנסו הכוחות לעומק העיר, פגע הצק"ח במרכזי השליטה של חמאס. לוחמי צק"ג 77, בחיפוי צק"ג 12, פשטו על מוצב "באדר" – מוצב צבאי מרכזי של הארגון – וכן על משרדו של מוחמד סינוואר, אחיו של מנהיג חמאס יחיא סינוואר. במהלך הפשיטה נמצאו חומרים מודיעיניים בעלי ערך רב להמשך הלחימה.

כיבוש והשמדת מוסדות השלטון של חמאס נחרתו בתודעה הישראלית ובתודעת האויב כפגיעה משמעותית בארגון. התמונה של דגל ישראל מונף בלב כיכר החייל האלמוני הפכה לאחד הסמלים המרכזיים של התקדמות צה"ל והישגיו במהלך התמרון הקרקעי בעזה.

בפעילות נוספת הצק"ח ושל חטיבת גולני בשיתוף עם לוחמי יהל"ם פשטו הלוחמים על מוצב צבאי של גדוד סברה תל אל-הווא. במהלך הסריקות איתרו מערכות הפעלה וכיול של רקטות נגד מטוסים. המערכות אותרו בסמוך למשגר רקטות שייעודו לפגוע בישראל. מלבד מערכת הפעלת הרקטות, אותרו מספר כטמ"מים, אמצעי לחימה, משגר רקטות טעון, אמצעים טכנולוגיים, רכיבים אלקטרוניים ומסמכים מודיעיניים רבים ששימשו את ארגון הטרור חמאס.
ממוזער|טנק של גדוד 77 בלחימה ברצועת עזה
ב-14 בנובמבר צוות הקרב של חטיבה 7 פעל בשכונת א-רימאל והשתלט על בית המחוקקים של חמאס, קריית הממשלה והפקולטה להנדסה ששימשה מכון לייצור ופיתוח אמצעי לחימה. במהלך הפעילות השתלטו הלוחמים על מתקן "ג'יזאת" המכיל בתוכו מתחמי אימונים, חמ"ל מבצעים, מתקני חקירות ומעצר. במתקן אותרו כלי נשק וחומרי הדרכה ולימוד של הארגון.

#### כיבוש בית החולים שיפא (14–24 בנובמבר 2023)
בית החולים שיפא שימש כמעוז טרור מרכזי של חמאס בלב העיר עזה. השימוש במתקן רפואי כמפקדה צבאית היווה דוגמה לניצול חמאס תשתיות אזרחיות למטרות צבאיות.

כוחות צק"ח 7 קיבלו את המשימה להוביל את החשיפה והחקירה של מתחם הטרור. באמצעות בידוד המרחב והובלת כוחות מיוחדים אל תוך בית החולים, הצליח הצק"ח לפגוע באחת מהמפקדות המרכזיות של חמאס ולהציג לעולם את צורת הלחימה של הארגון.

##### השבת גופותיהן של יהודית וויס ונועה מרציאנו (16–17 בנובמבר 2023)
ב-16 בנובמבר בבוקר לוחמי צק"ג 603 איתרו בסמוך לבית החולים שיפא את גופת אחת החטופות, יהודית וייס, שנחטפה מבארי במתקפת הפתע. בערב אותרה גופתה של החטופה נועה מרציאנו במבנה בסמוך לבית החולים שיפא, גם היא על ידי לוחמי הגדוד.

ב-19 בנובמבר כוחות הצק"ח ובהשתתפות כוחות מיוחדים מיחידות שלדג, יהל"ם ועוקץ, חשפו בהכוונת שירות הביטחון הכללי ואגף המודיעין תוואי מנהרת טרור באורך של כ-55 מטרים ובעומק של כ-10 מטרים מתחת לבית החולים שיפא. התיעוד של הירידה למנהרה נעשה על-ידי מצלמה שהותקנה על גבו של כלב מיחידת עוקץ. המצלמה משוריינת עם חרך ירי.[ממוזער|טנק ו[נמ"רים של צק"ג 77 בלחימה ברצועת עזה]]

ב-24 בנובמבר במסגרת עסקת שחרור החטופים ישראל–חמאס (2023) נסגו כוחות צק"ח 7 מבית החולים שיפא לאחר שהשמידו את תוואי המנהרות מתחת לבית החולים. השמדת התוואי תרמה רבות להצלחת מבצע ניתוח מקומי שבוצע במרץ 2024.[ממוזער|'''[אלעד צורי ליד מקום מציאת החטופה נועה מרציאנו**]]

=== הקרבות בח'אן יונס ודרום הרצועה (2 בדצמבר 2023 – 7 באפריל 2024) ===

ב-[[2 בדצמבר]] במהלך הקרב לכניסה לח'אן יונס נהרג רס"ר (במיל') אור ברנדס, לוחם ב[[גדוד 82]] של החטיבה.

ב-[[5 בדצמבר]] במהלך הלילה פעל צוות קרב של [[חטיבה 7]] לצד חיל האוויר והשמיד משגרי רקטות מהם יצא המטח למרכז הארץ יום קודם. במהלך הפעולה נהרג הלוחם רס"ל (במיל') יהונתן מלכא, נהג טנק בגדוד 82 של החטיבה.

ב-[[9 בדצמבר]] צוות הקרב של [[חטיבה 7]] החל במתקפה על מנת לפרוץ את קווי ההגנה של חמאס במרחב ח'אן יונס, במהלכה תקפו עשרות עמדות נ"ט ותצפיות אויב. הלוחמים פשטו על המוצב הגדודי של גדוד "[[דיר אל-בלח]]" של ארגון הטרור חמאס ואיתרו אמצעי לחימה ומודיעין. במהלך הקרבות נהרג סמ"ר יונתן דין חיים, לוחם הנדסה מ[[גדחה"ן 603]] של החטיבה.

ב-[[14 בדצמבר]] במהלך הקרבות בח'אן יונס נהרג סמל עוז שמואל ארדי, לוחם הנדסה מ[[גדוד 603]] של החטיבה.

ב-[[17 בדצמבר]] בפעילות בעיר ח'אן יונס צוות הקרב החטיבתי פשט על לשכתו של מפקד חטיבת ח'אן יונס ועל בתי נופש של בכירי חמאס ביניהם של [[יחיא סינוואר]] – והשתלט על כיכר מרכזית בעיר. נוסף על כך, הכוחות הגיעו לכיכר "בני סוהילה" המרכזית, שממוקמת בלב ח'אן יונס, והשיגו עליה שליטה מבצעית. לוחמי צק"ח 7 פשטו גם על מוצב חמאס של גדוד "דיר אל-בלח" והחרימו אמצעי מודיעין וספרי הדרכה צבאיים של חמאס. כמו כן, פשטו הלוחמים על דירת מחבל נוח'בה ואיתרו בביתו אמצעי לחימה, אמצעי שליטה וציוד ימי.

ב-[[20 בדצמבר]] צוות הקרב החטיבתי 7 פשט בח'אן יונס, על בתי בכירי חמאס שם חשפו תשתיות תת-קרקע עם מערכות מים וחשמל.

ב-[[23 בדצמבר]] בקרבות בדרום הרצועה, כתוצאה מפגיעת טיל נ"ט בכלי [[נמ"ר הנדסי]] נהרגו סמ"ר גל הרשקו, סמ"ר דוד בוגדנובסקי, סמ"ר רואי אליאס, וסמ"ר אוראל בשן, לוחמי הנדסה מ[[גדוד 603]] של חטיבה 7. בנוסף נהרג סמ"ר איתמר שמן, [[פרמדיק]] של גדוד 77.

ב-[[27 בדצמבר]] במהלך הקרבות בח'אן יונס נהרג רס"ל (במיל') אסף פנחס טובול, לוחם גדוד 77 של החטיבה.

ב-[[29 בדצמבר]] צוות קרב חטיבתי 7 זיהה בחאן יונס מחבל שהיה במרחק של כ-100 מטרים מהכוחות, הלוחמים הכווינו [[כלי טיס מאויש מרחוק]] שחיסל את המחבל.

ב-[[30 בדצמבר]] לוחמי צק"ח 7 העמיקו את התמרון דרומה ופשטו על מפקדות צבאיות של [[חמאס]] בלב ח'אן יונס. בניהם – חמ"ל המודיעין הצבאי של ארגון הטרור בעיר. החמ"ל אחראי על כלל הפעולות המודיעיניות של חמאס במרחב. במתחם חמ"ל המודיעין, אותר גם חמ"ל של ארגון הטרור [[הג'יהאד האסלאמי הפלסטיני|הג'יהאד האיסלאמי]]. ביעדים עליהם פשטו הלוחמים, אותרו מסמכים בעלי ערך רב.

==== 2024 ====
ב-[[14 בינואר]] 2024, במהלך פעילות של צוות הקרב של חטיבה 7 במרחב ח'אן יונס, כוחות איסוף זיהו שני מחבלים חמושים. הכוחות הכווינו כלי טיס של חיל האוויר שתקף וחיסל את המחבלים. בנוסף הכוחות חיסלו באמצעות ירי טנק חמישה מחבלים ואיתרו פיר תת-קרקעי במרחב העיר. במהלך הפעילות נהרג רס"ל (במיל') אנדועלם קבדה, לוחם בגדוד ההנדסה 603 של החטיבה.

ב-[[21 בינואר]] דובר צה"ל התיר לפרסם כי לוחם גדוד 77 של הגדוד סמ"ר שי לוינסון מוגדר כחלל צה"ל שגופתו בעזה.

ב-[[22 בינואר]] פתחו כוחות החטיבה תחת [[עוצבת האש|אוגדה 98]] לצד חטיבות [[חטיבת עוז במלחמת חרבות ברזל|הקומנדו]], [[חטיבת הצנחנים במלחמת חרבות ברזל|חטיבת הצנחנים]] [[חטיבת גבעתי במלחמת חרבות ברזל|וגבעתי]] במתקפה נרחבת על מערב [[ח'אן יונס]] הכוחות כיתרו את מחנה הפליטים במקום, והחלו להתקדם בתוכו אל מול יעדים של חמאס – כולל בסיסים צבאיים של פיקוד ושליטה ועוד. במקום התרחשו קרבות עזים בין הלוחמים לבין מחבלים.

==== מבצע יד הזהב (12 בפברואר 2024) ====

במהלך מבצע יד הזהב, צק"ח 7 לקח חלק מרכזי בשלבי הפינוי של החטופים מרפיח. לאחר שחולצו על ידי לוחמי ימ"מ והשב"כ, כוחות צק"ח 7, יחד עם יחידת הניוד, אבטחו את המסלול שהוביל את החטופים לנקודת הפינוי במסוק.

במקביל, לוחמי הצק"ח סייעו בשיבוש ניסיונות חמאס להכניס תגבורות לזירה, תוך תיאום עם חיל האוויר שהשמיד כוחות אויב וכלי רכב שניסו לרדוף אחר הכוחות. המבצע, שנמשך כשעה וכלל כ-1,000 לוחמים, הסתיים בהצלחה עם החזרת החטופים לישראל.

ב-[[18 בפברואר]] לוחמי צק"ח 7 המשיכו בטיהור מרחב מערב חאן יונס. הכוחות פשטו על יעדי טרור בהם אותרו כלי נשק מסוג קלאצ'ניקוב, רחפנים, משגר RPG, מטעני נפץ וציוד צבאי נוסף.

ב-[[24 בפברואר]] צוות הקרב החטיבתי 7 המשיך להילחם במערב ח'אן יונס ומעמיק את ההתקפות באזור. באחת הפשיטות על כמה מבנים שאותם הסב חמאס למתחם לחימה, הלוחמים איתרו פצצות מרגמה ומחסניות בתוך שקים של [[אונר"א]]. כמו כן, אותרו נשקים מסוג [[AK-47|קלצ'ניקוב]], קליעים, [[רימון יד|רימונים]], מטענים, [[רחפן|רחפנים]], משגרי RPG, מטעני רסס ואמצעי תקשורת. הלוחמים פשטו על ביתו של בכיר במודיעין הצבאי של חאן יונס, וסמוך אליו אותר פיר, שהושמד, ואמצעי לחימה. באחת מההתקפות חיסלו הלוחמים באמצעות טיל מדויק שמונה מחבלים שהתקרבו אל הלוחמים.

ב-[[25 בפברואר]] הוכרז סמל עוז דניאל, לוחם בגדוד 77 של חטיבה 7 שנחטף לעזה על ידי מחבלי החמאס ב-7 באוקטובר, כחלל צה"ל. [[הרב הצבאי הראשי]] קבע את מותו של עוז על בסיס ממצאים שאותרו, שמאפשרים להביאו לקבורה על אף שגופתו מוחזקת ברצועת עזה.

==== מבצע כתר המערב (2–12 במרץ 2024) ====

ב-[[4 במרץ]] צק"ח 7 ביחד עם צק"ח [[חטיבת גבעתי|גבעתי]] ו[[חטיבת עוז]] פתחו בהתקפה על "[[מדינת חמד]]" שבמערב [[ח'אן יונס]].

ב-[[17 במרץ]] הותר לפרסום כי סרן דניאל פרץ, ששירת כמפקד מחלקה ב[[גדוד 77]] של החטיבה, ב[[קרב מוצב נחל עוז|מוצב נחל עוז]] נהרג בקרב ביום [[טבח שבעה באוקטובר]] וגופתו מוחזקת בידי חמאס.

ב-31 במרץ נפל בקרב בחאן יונס סמ"ר נדב כהן, ששירת כתותחן סמ"פ בגדוד 77.

=== קרב ג'באליה השני (11 – 29 במאי 2024) ===

במהלך קרב בג'באליה השני, צק"ח 7 הוביל את ההתקפה האוגדתית כחלק מאוגדה 98, ונלחם בלב העיר מול התנגדות עזה של חמאס.

הכוח השתתף בקרבות אינטנסיביים, בהם נתקלו הלוחמים במארבים, מטענים, ירי נ"ט ולחימה מבנים-למבנה. הכוחות חשפו והשמידו תשתיות טרור, כולל עשרות קני שיגור רקטות ארוכות טווח שהיו מכוונים למרכז ישראל.

ב-15 במאי, בתקרית [[ירי דו-צדדי]] בג'באליה, ירי פגזים משני טנקים של גדוד 82 גרם למותם של חמישה לוחמים ולפציעתם של שמונה לוחמים מגדוד 202 של [[חטיבת הצנחנים]].

ב-21 במאי, כוח מגדוד 75 של הצק"ח איתר פיר מנהרה, ובעזרת כוחות שב"כ ו[[יהל"ם]] חולצו ממנו גופות שלושה חטופים שנחטפו ב-7 באוקטובר.
לאורך 20 ימי הלחימה, כוחות צק"ח 7, לצד כוחות נוספים, הרגו מאות מחבלים, השמידו תשתיות חמאס משמעותיות והובילו את ההשתלטות על לב מחנה הפליטים. המבצע הסתיים ב-31 במאי עם נסיגת כוחות צה"ל מג'באליה.

ב-14 במאי לאחר שנפגע טנק של גדוד 75 של החטיבה מטיל RPG נהרג לוחם הגדוד סמל עירא יאיר גיספן.

=== מבצע ארנון (4–9 ביוני 2024) ===

החל מ-4 ביוני 2024, צק"ח 7 פעל במסגרת אוגדה 98 [[הקרב במחנות המרכז (מלחמת חרבות ברזל)#יוני|במרכז רצועת עזה]], בעיקר באזור [[אל-בורייג']] ו[[דיר אל-בלח]], כחלק מהכנה למבצע ארנון. מטרת הפעולה הייתה להשיג שליטה מבצעית, לפגוע בתשתיות חמאס וליצור תנאים שיאפשרו את החילוץ.

הפעילות כללה תקיפות אוויריות, ירי ארטילרי והתקדמות קרקעית, תוך פגיעה במטרות טרור והשמדת שתי מנהרות התקפיות.

ב-8 ביוני, צק"ח 7 השתתף במבצע ארנון, שבו חולצו [[החטופים במלחמת חרבות ברזל|ארבעת החטופים]] מ[[נוסייראת]] תחת אש כבדה. המבצע נמשך כשעתיים וחצי והסתיים בהצלחה, אך במהלכו נפל מפקד ב[[ימ"מ]] רפ"ק [[ארנון זמורה]].

לאחר שחיסלו כ-100 מחבלים והשמידה תשתיות טרור משמעותיות, יצאה אוגדה 98, כולל צק"ח 7 מהרצועה, לצורך התארגנות לקראת קרב שג'אעייה.

=== קרב שג'אעייה השלישי (10–26 ביוני 2024) ===

ב-[[27 ביוני]] פתחו כוחות [[עוצבת האש|אוגדה 98]] והחטיבה תחתיה פתחו בהתקפה על יעדי טרור במרחב [[שג'אעייה]] ונלחמו מעל ומתחת לקרקע במקביל. צוותי הקרב החטיבתיים 7 והצנחנים חיסלו מחבלים רבים בהיתקלויות, ואיתרו מחסן אמצעי לחימה במתחם בית ספר במרחב. לוחמי צוות הקרב של חטיבה 7 החלו בפעילות ממוקדת באור יום במרחב שג'אעייה. במהלך הלילה של 28 ביוני, צוות הקרב של חטיבת הצנחנים החל לפעול ופשט על תשתיות טרור במרחב.

ב-[[28 ביוני]] 2024 במהלך הלחימה נהרג בקרבות רס"ל (במיל') יקיר שמואל טייטלבוים, לוחם גדוד 77 של החטיבה.

ב-[[3 ביולי]] במהלך הקרבות, נפגע טנק של החטיבה מפגיעת נ"ט, כתוצאה מכך נהרג סרן איליי אלישע לוגסי, מפקד צוות ב[[גדוד 75]] של חטיבה 7. באירוע שבו נפל סרן לוגסי נפצעו עוד שלושה לוחמים מהגדוד באורח קשה.

=== קרב בני סוהילה (22–29 ביולי 2024) ===

ב-22 ביולי [[2024]] פשטו כוחות גדולים של [[אוגדה 98]] עם [[צוות קרב|צק"ח]] 7, צק"ח צנחנים וצק"ח [[חטיבת עוז|הקומנדו]] על העיר ח'אן יונס, אחרי ש[[חמאס]] שב להתבסס בה ולשקם את תשתיותיו. קודם לכניסה פיזר צה"ל [[כרוז]]ים והפיץ אזהרות במגוון אמצעים בהם קרא לתושבי העיר להתפנות. ב-30 ביולי השלימה אוגדה 98 את פעילותה באזור ח'אן יונס ביחד עם צוותי הקרב החטיבתיים של 7, צנחנים וקומנדו. במהלך הקרבות חיסלו הלוחמים מעל ל-150 מחבלים והשמידו תשתיות טרור בהן מנהרות טרור ומחסני [[כלי נשק|אמל"ח]]. במהלך הפעילות חולצו גופותיהם של 5 [[החטופים במלחמת חרבות ברזל|חטופים]].

=== קרב דיר אל-בלח (8–29 באוגוסט 2024) ===

ב-8 באוגוסט החל מבצע של הצק"ח בפאתי [[דיר אל-בלח]], במסגרת מאמצי הלחימה נגד תשתיות טרור של ארגוני הטרור הפלסטיניים.

במהלך הפעילות, לוחמי יחידת [[יהל"ם]] ולוחמי צק"ג 82 של החטיבה איתרו והשמידו מנהרות טרור, בהם מנהרה באורך 500 מטרים ששימשה את ארגון [[הג'יהאד האסלאמי הפלסטיני]].

במקביל, כוחות מגדוד 77 של החטיבה פשטו על מתחם נוסף בו נמצאו אמצעי לחימה רבים, בהם אפודי מגן, רימונים ומשגר רקטות מוכן לשיגור. בפעילות חוסלו עשרות מחבלים.

== מבצע חיצי הצפון ==

ב-18 בספטמבר, יום לאחר הוספת החזית הצפונית למטרות המלחמה ו[[התפוצצות זימוניות חזבאללה]], העביר צה"ל את אוגדה 98, הכוללת את חטיבה 7, מעזה לחזית הצפונית, לצורך הלחימה בלבנון.

בליל ה-[[30 בספטמבר]] 2024, פתחה חטיבה 7 כחלק מאוגדה 98, את [[התמרון הקרקעי בלבנון במלחמת חרבות ברזל|התמרון בדרום לבנון]] נגד יעדי ותשתיות טרור של חזבאללה, במספר כפרים סמוכים לגבול, מהם נשקף איום מיידי וממשי ליישובים ישראלים בגבול הצפון.
החטיבה פעלה תחת אוגדה 98 יחד עם [[חטיבת הצנחנים במלחמת חרבות ברזל|חטיבת הצנחנים]] ו[[חטיבת עוז במלחמת חרבות ברזל|חטיבת הקומנדו]], שיחד הובילו את [[התמרון הקרקעי בנפת מרג' עיון במלחמת חרבות ברזל|התמרון בשישה מרחבים]], כולם ב[[נפת מרג' עיון]]: [[כפר כילא]], [[אל-עדייסה]], [[רב א-תלתין]], [[מרכבא]], [[טייבה (לבנון)|א-טייבה]] ו[[אל-ח'יאם]].
[[קובץ:IDF ground maneuver to Lebanon, 2024. XXX.jpg|ממוזער|טנק של החטיבה בלבנון]]

=== קרב [[רכס חממיס]] וכפר כילא (30 בספטמבר - 7 באוקטובר 2024) ===

הקרב ב[[כפר כילא]] החל ב-1 באוקטובר 2024, כאשר צק"ח 7 השתתף בכיבוש הכפר כחלק מהתמרון של אוגדה 98. הכוחות חשפו והשמידו תשתיות טרור רבות, ובהן משגרי רקטות רב-קניים ששימשו לירי לעבר שטח ישראל.

=== קרב מרכבא (12-26 באוקטובר 2024) ===

ב-14 באוקטובר 2024, צק"ח 7 הוביל את הכניסה לכפר [[מרכבא]], הצק"ח כלל את [[גדוד 82]], [[גדוד 101]], [[חטיבה 55|גדוד 2855]] במילואים ו[[גדחה"ן 603]] במסגרת ההתקפה האוגדתית של אוגדה 98. במהלך הקרב נתפס נשק רב והושמדו תשתיות טרור רבות, והכפר עצמו ניזוק באופן משמעותי.
[[קובץ:גורדין גולדפוס צורי במבצע חצי הצפון.webp|ממוזער|[[אלעד צורי|**צורי**]] **גורדין וגולדפוס במבצע חצי הצפון**]]

=== קרב אל-ח'יאם (16 בנובמבר - 11 בדצמבר 2024) ===

במהלך נובמבר 2024, השתתף צק"ח 7 בלחימה בעיירה [[אל-ח'יאם]] כחלק מהכוחות שתקפו את העיירה משני כיוונים: דרום ומזרח.

=== לאחר הסכם הפסקת האש ===
לאחר [[הסכם ישראל–לבנון 2024|הסכם הפסקת האש]], צק"ח 7 המשיך לפעול תחת אוגדה 98 ובהמשך תחת [[עוצבת הגליל|אוגדה 91]] המשיכו את פעילותם ההגנתית בדרום לבנון, תוך אכיפת הסכם הפסקת האש הכולל פירוז השטח דרומית ל[[נהר הליטני]].

במהלך סריקות בשטח, איתרו כוחות צה"ל אמצעי לחימה רבים, כולל טילי [[9M133 קורנט|קורנט]], רימונים ורובי [[AK-47|קלצ'ניקוב]]. כל האמצעים הוחרמו או הושמדו.

בנוסף, בשיתוף פעולה עם לוחמי יחידת [[יהל"ם]], ביצעו הכוחות חיפושים בשטח וחשפו והשמידו מספר תוואים תת-קרקעיים ששימשו כמחסני אמצעי לחימה של ארגון חזבאללה. כלל האמצעים שהיו בתוואים אלה הוחרמו או הושמדו.

במהלך פשיטה שביצע צק"ג 82, אותרו בתוך אזור אזרחי כמות גדולה של אמצעי לחימה, בהם טילי קורנט עם חצובות, מרגמות בקוטר 60 מילימטר, רקטות RPG ונשק קל.

=== מבצע מרכבות גדעון ב' ===


==== הלחימה בעיר עזה ====


==== קרב זייתון ====
ב-14 באוגוסט, [[חטיבת הנח"ל]] ו[[חטיבה 7]] בפיקוד [[עוצבת הבזק|אוגדה 99]] התחילו לפעול בפאתי העיר עזה, וביום למחרת התחילה המתקפה המלאה על [[זייתון|שכונת זייתון]]. עד [[23 באוגוסט]] כמחצית משכונת זייתון נכבשה על ידי צה"ל ומעל לשני שלישים ממנה נהרסו לגמרי.

=== מבצע מרכבות גדעון ===

במאי 2025 חזרה חטיבה 7 לפעול תחת אוגדה 98. ב-22 במאי אחר הצהריים הודיע דובר צה"ל כי [[עוצבת האש|אוגדה 98]] שבה לתמרן בח'אן יונס כחלק ממבצע מרכבות גדעון. משימת האוגדה היא לבסס שליטה מבצעית ולהשמיד תשתיות טרור מעל ומתחת לקרקע במרחב ח'אן יונס.

ב־1 ביוני פעל [[צוות קרב|צוות הקרב]] של חטיבה 7 תחת פיקוד אוגדה 98 [[קרב ח'אן יונס (2025)|בח'אן יונס]], במסגרת מבצע "מרכבות גדעון". הכוחות חיסלו עשרות מחבלים והשמידו כ־100 תשתיות טרור בשיתוף מכלול האש החטיבתי, חיל האוויר ואמ"ן. במהלך אחת הפעילויות, זוהו מחבלים שהכינו מטענים, וחוסלו באמצעות תקיפה אווירית מדויקת. בנוסף, בשיתוף עם לוחמי [[יהל"ם]], נוטרל תוואי תת-קרקעי באורך כ־700 מטרים ובעומק 30 מטרים, ששימש לפעילות טרור ברצועה.

במהלך בלחימה בחאן יונס ב-[[18 ביוני]] נהרג  מגדוד 603 של החטיבה.
בהמשך המבצע עבר הצק"ח להילחם תחת [[עוצבת הבזק]].

== התמרון הקרקעי בלבנון במבצע שאגת הארי ==
במרץ 2026, פתחו ישראל וארצות הברית ב[[מבצע שאגת הארי]] מערכה צבאית רחבת היקף נגד המשטר ב[[איראן]]. עם תחילת המבצע, ארגון הטרור [[חזבאללה|חיזבאללה]] החליט להצטרף ללחימה והחל לבצע ירי מסיבי של רקטות, טילים וכטב״מים אל עבר יישובי הצפון ו[[אצבע הגליל]]. בעקבות ההסלמה, התכנס [[הקבינט המדיני-ביטחוני|הקבינט המדיני בטחוני]] והחליט על הרחבת המערכה גם לזירת לבנון. בהתאם להחלטת הדרג המדיני, הורה הקבינט ל[[צבא הגנה לישראל|צה״ל]] לפתוח בפעילות קרקעית בדרום לבנון.

ב-25 במרץ 2025, במהלך פעילות של גדוד 77 של החטיבה הפועל תחת צק״ח גולני, מחבלי חיזבאללה ירו טיל נ״ט לעבר טנק של הכוח. כתוצאה מהתקרית נהרג לוחם גדוד 77 של החטיבה סמל אביעד אלחנן וולנסקי, וכן נפצעו שני קצינים ושני לוחמי שריון באורח קל.

== פעילות גדודי החטיבה תחת פיקוד צק"חים אחרים ==
במהלך המלחמה גדודי החטיבה עברו מצק"ח 7 לצק"חים אחרים בהתאם לצורך המבצעי.

=== גדוד 75 ===

עם פתיחת הלחימה של [[מלחמת חרבות ברזל]] הגדוד היה בסבב בט"ש בגבולות הצפון והיה לחוד החנית במערכה על הגנת ישובי הצפון להמשך 4 החודשים הראשונים. לאחר מכן ירד הגדוד דררומה והצטרף למשך שבעה חודשים לתמרון הקרקעי בעזה ובין היתר לחם בחאן יונס, וסג'עייה. ועם תחילת התמרון בלבנון חזר צפונה עם יתר חטיבה 7, עד לירידה שוב דרומה. בין הפעולות בהם לכך הגדוד חלק מלבד סיוע קרוב לכוח החי"ר היה השמדת תשתיות אויב רבות, ומעורבות ישירה בהשבת לפחות 14 חטופים כולל את חטוף האחרון רן גואילי לאחר 843 ימי שבי.

=== גדוד 77 ===

==== התמרון ברצועת עזה (2023 – 2024) ====
===== פשיטת צעד וחצי תחת חטיבת הגפן (12 - 14 באוקטובר 2023) =====
חמישה ימים לאחר [[טבח שבעה באוקטובר]], ביצע גדוד 77, בפיקוד [[חטיבת הגפן]] של [[אוגדת עזה]], פשיטה ראשונה מעבר ל[[גדר המערכת ברצועת עזה]]. מטרת הפשיטה הייתה איסוף מידע על [[החטופים במלחמת חרבות ברזל|נעדרים]] בעקבות המתקפה. פעולה זו סימנה את היציאה הראשונה של כוחות צה"ל מעבר לגדר מאז תחילת הלחימה והיוותה אבן דרך בהפגנת יכולתו של צה"ל לפעולה צבאית בצד השני של הגבול מול כוחות חמאס.

ב-15 באוקטובר 2023 הוחלף גדוד 77 במשימת ההגנה על גבול הרצועה ועבר למרחב [[המרכז הלאומי לאימונים ביבשה|צאלים]], שם החל בהכנות [[הלחימה ברצועת עזה במלחמת חרבות ברזל|לתמרון קרקעי ברצועת עזה]] תחת פיקוד חטיבה 7.

===== הובלת צק"ח 7 בפריצת ציר נצרים (29 באוקטובר – 24 בנובמבר 2023) =====
[[קובץ:גדוד 77 של השריון על חוף הים בעזה 2.png|ממוזער|גדוד 77 על חוף הים בעזה]] לקראת תחילת התמרון הקרקעי ברצועת עזה ופריצת [[ציר נצרים]], קיבל מפקד חטיבה 7, אל"ם [[אלעד צורי]], החלטה כי גדוד 77 יהיה הכוח הראשון שייכנס לרצועה ויוביל את ההתקפה של [[אוגדה 36]]. גדוד 77, שחייליו לחמו בגבורה בקרבות ה-7 באוקטובר 2023, ואשר ספג עשרות נפגעים במהלך אותם קרבות, נבחר להוביל את המבצע הקרקעי, תוך שהוא ממשיך לשאת את דגל הלחימה ברוח קרבית גבוהה.

במהלך כלל הקרבות, נהרגו לפי ההערכות למעלה מ-1,000 מחבלים בידי כוחות הגדוד. הטנקים פעלו לעיתים תוך ספיגת עשרות טילי נ"ט; חלק מהטילים חדרו את מערכות המיגון, וגרמו לנפגעים, אך מערך התחזוקה וההכשרה המתמשכת של הצוותים אפשר לגדוד להמשיך לפעול לאורך חודשים.

לאחר שהוביל את הכניסה הקרקעית לרצועת עזה של [[אוגדה 36]], הקים גדוד 77 [[מגנן (ביצור מודרני)|מגנן]] על [[ציר טנצ'ר]] לצורך שהייה ממושכת והיערכות מבצעית. בהמשך, השתתף הגדוד בפעולות לכיבוש מוצבי חמאס, תוך תפיסת חומר מודיעיני ואמצעי לחימה רבים, כולל ממשרדו של בכיר חמאס, [[מוחמד סינוואר]].

הגדוד המשיך בלחימה לעבר חוף עזה, שם הקים [[מגנן (ביצור מודרני)|מגנן]] נוסף סמוך לחוף עזה. לאחר מכן, השתתף בתקפה על שכונת [[א-רימאל]], שבמהלכה כבש והשמיד סמלי שלטון של חמאס. כחלק מהתמרון, השתתף הגדוד גם בפעולה לכיתור [[בית החולים שיפא]], שהיווה מוקד משמעותי בלחימה.

ב-24 בנובמבר 2023 במסגרת [[עסקת שחרור החטופים ישראל–חמאס (2023)]] נסגו כוחות צק"ח 7 מבית החולים שיפא לאחר שהשמידו את [[מנהרות לחימה ברצועת עזה|תוואי המנהרות]] מתחת לבית החולים. השמדת התוואי תרמה רבות להצלחת [[מבצע ניתוח מקומי]] שבוצע במרץ 2024.

===== התקפה על שכונת אל עמל בח'אן יונס תחת צק"ח 89 (15 במרץ – 7 באפריל 2024) =====

ב-15 במרץ 2024 עבר צק"ג 77 להילחם תחת פיקוד [[חטיבת עוז במלחמת חרבות ברזל|צק"ח 89]] (חטיבת הקומנדו).

הצק"ג הוביל את חטיבת הקומנדו במתקפה לעומק [[ח'אן יונס]] תחת [[אוגדה 98]], תוך מיקוד במודיעין ותשתיות חמאס. על הצק"ג הוטל לאתר תשתיות תת-קרקעיות, לאסוף מודיעין ולהשמידן על מנת למנוע שימוש עתידי על ידי חמאס. הכוחות איתרו שני תוואי תת-קרקעיים משמעותיים, הכוללים מנהרות ומחסני אמל"ח, והשמידו אותם. [[קובץ:פעילות גדוד 77 במלחמת חרבות ברזל.png|ממוזער|גדוד 77 במלחמת חרבות ברזל]]

===== מבצע ארנון תחת צק"ח 900 (5 – 9 ביוני 2024) =====

לקראת **מבצע ארנון** (8 ביוני 2024), עבר צק"ג 77 לפעול תחת פיקוד [[חטיבת כפיר במלחמת חרבות ברזל|צק"ח 900]]. הצק"ג מילא תפקיד משמעותי בהכנות למבצע ארנון במחנה הפליטים [[נוסייראת]] במרכז רצועת עזה. כחלק מההכנות, פעל הגדוד באזור מחנות המרכז, במטרה ליצור את התנאים המבצעיים לביצוע מבצע החילוץ. פעולותיו כללו חישוף צירי תנועה, הקמת [[מגנן (ביצור מודרני)|מגנן]] גדודי והכשרת השטח לכניסת כוחות החילוץ. בנוסף, שימש הגדוד ככוח [[עתודה (צבא)|עתודה]] במהלך המבצע. במהלך ההמתנה למבצע, איתר הצק"ג תשתית תת-קרקעית של חמאס והשמיד אותה, ובכך פגע ביכולות הארגון באזור.

==== התמרון בלבנון במבצע חיצי הצפון ====
ב[[התמרון הקרקעי בלבנון במלחמת חרבות ברזל|תמרון הקרקעי בלבנון במלחמת חרבות ברזל]] הצק"ג לחם תחת צק"ח 35 - חטיבת הצנחנים.

===== קרב כפר כילא תחת צק"ח 35 (30 בספטמבר – 7 באוקטובר 2024) =====
צק"ג 77 פעל תחת [[חטיבת הצנחנים במלחמת חרבות ברזל|צק"ח 35]] בהתקפה הראשונה של צה"ל על [[כפר כילא]]. ההתקפה כוונה לאיתור והשמדת של תשתיות ומחבלי [[חזבאללה]] בכפר כילא. כוחות הגדוד הובילו את התקפת הצק"ח לכפר ופעלו לאיתור והשמדת אויב בשטחים השולטים על הכפר.

במהלך ההתקפה פרץ צק"ג 77 צירים בשטח הכפר וביצע פטרולים לנטרול איומי מטענים ומארבי אויב. במהלך ההתקפה הפעילו כוחות הגדוד מטענים רבי עוצמה להשמדת זירות מטענים ופתיחת תאי שטח חדשים.

כמו כן, השתתפו כוחות הצק"ג בפשיטה משותפת עם [[סיירת צנחנים]] על יעדי אויב בשטחים הסבוכים הסמוכים לכפר להשמדת עמדות שהיה תת-קרקעיות ומחסני [[אמל"ח]] של חזבאללה. לאחר כשבוע הוחלט על יציאת הכוחות מכפר כילא לצורך היערכות הצק"ח להתקפה על הכפר [[רב א-ת'לאת'ין]]. עם יציאת כוחות הצק"ח נכנסו לכפר כילא כוחות [[עוצבת חירם]] להמשך בהשמדת אויב ואמצעי לחימה בכפר.

===== קרב רב א-ת'לאת'ין תחת צק"ח 35 (13 – 26 באוקטובר 2024) =====
ב-15 באוקטובר דווח על קרבות בכניסה לכפר [[רב א-ת'לאת'ין]], כניסה של [[אוגדה 98]] ללחימה בכפר בהובלת [[חטיבת הצנחנים במלחמת חרבות ברזל|צק"ח צנחנים]]. הצק"ח כלל את [[גדחה"ן 8219]], [[גדוד 77]] כוחות [[יהל"ם]] וכוחות חבירים נוספים.

ב-16 באוקטובר דווח על קרבות נוספים יותר עמוק בכפר אך עדיין באזור דרומי. בקרבות נהרגו מספר מחבלים של [[כוח רדואן]] של [[חזבאללה]].

ב-20 באוקטובר דווח בלבנון שצה"ל מפציץ מבנים בכפר שמהם ניתן לתצפת על כפרי צפון ישראל.

ב-26 באוקטובר צק"ח הצנחנים, לוחמי [[יהל"ם]] ו[[גדחה"ן 8219]] והשמידו תשתית תת-קרקעית אסטרטגית של [[כוח רדואן]] מתחת לכפר באמצעות 400 טונות [[חומר נפץ]]. הפיצוץ היה עז כל כך שנקלט בחיישנים שאמונים על מתן התראה על [[רעידות אדמה בישראל]], כך שתושבים עד אזור [[חיפה]] (כולל) קיבלו התראת שווא מיישומון פיקוד העורף על [[רעידת אדמה]] בעוצמה של 4.5 ב[[סולם ריכטר]].

===== קרב אל אל-ח'יאם תחת צק"ח 35 (17 בנובמבר – 3 בדצמבר 2024) =====
צק"ג 77 תחת צק"ח 35 פעל כחוד חטיבתי בהתקפה על הכפר [[אל-ח'יאם]]. הגדוד הוביל את התקפת הצק"ח עד למורדות המזרחיים של הכפר. פעילות הגדוד כללה את טיהור מפעל המים שבהמשך ההתקפה הוסב למרכז מנהלה (אוכל, מים ותחזוקת כלים) ולאחר מכן כיבוש הפאתים המזרחיים של אל חיאם. עם סיום כיבוש וטיהור הבתים בחלקו המזרחי של הכפר, ולפני עלות השחר, הכניס הצק"ג את שאר גדודי הצק"ח להתקפה בתוך אל חיאם.

ההתקפה הגדודית התפתחה לכיוון צפון-מזרח דרך פעילות [[סיירת צנחנים]], שבמהלכה טוהרו יעדים רבים ונמצאו כמויות גדולות של אמצעי לחימה במרחב. הגדוד פרץ דרכי גישה ממזרח אל חיאם, תוך פתיחת ציר שסייע להכנסת [[חטיבת עוז במלחמת חרבות ברזל|צק"ח 89]] ללחימה. במקביל, התפתחה התקפה חטיבתית מערבה, תוך הקמת בסיס מבצעים גדודי, שבמהלכו אותרו מחסני לחימה נוספים. במהלך ההתקפה, כוחות הגדוד התמודדו עם צירים חסומים בגזרת החטיבה, והפעילו מטענים רבי עוצמה להשמדת זירות מטענים, תוך שמירה על יכולת התמרון.

במהלך פעילות הגדוד בכפר, ביצע פטרולים לנטרול איומי מטענים ומארבי אויב לכיוון מערב, טיהר מבנים שסומנו כמחסני אמל"ח וכן ביצע פשיטה גדודית בשיתוף סיירת צנחנים למרחב בית הקברות במערב אל חיאם. במהלך הפסקת אש, הגדוד נערך להגנה, הקים חסימות צירים וסיכל ניסיונות של האויב לחזור לכפר. פעילות משמעותית נוספת כללה פשיטה במרחב ה[[כנסייה]], שבה הושמדו חמישה מחבלים ונתגלתה תשתית לחימה תת-קרקעית בכנסייה.

==== תפיסת אזור ביטחון בסוריה ====
[[קובץ:הרמטכל_אייל_זמיר_עם_מפקד_גדוד_77_בסוריה.jpg|ממוזער|[[הרמטכ"ל]] [[אייל זמיר]] עם מפקד גדוד 77 בסוריה]]


===== תפיסת מרחב [[קוניטרה]] תחת צק"ח 35 (8 – 12 בדצמבר 2024) =====
ב-8 בדצמבר 2024, בעקבות [[נפילת משטר אל-אסד בסוריה]] והשתלטות המורדים על המדינה, הודיע [[ראש ממשלת ישראל]] [[בנימין נתניהו]] על קריסת [[הסכם הפרדת הכוחות בין ישראל לסוריה]]. צה"ל פרס כוחות ב[[אונדו"ף#שטח החיץ|אזור החיץ]] ב[[גבול ישראל–סוריה]] ובמספר נקודות אסטרטגיות, כדי להבטיח את ביטחון יישובי [[רמת הגולן]]. בנוסף צה"ל ביצע פעולות צבאיות ב[[קוניטרה (מחוז)|קוניטרה]]. במסגרת פעולות אלו, צק"ח 35 בהובלת [[גדוד 77]] התקדמו לתוך אזור החיץ שבין סוריה לישראל. הייתה זו הפעם הראשונה מזה 50 שנה שכוחות משוריינים ישראליים חצו את [[הקו הסגול|גדר הגבול עם סוריה]], לאחר הסכמי הפסקת האש ב-31 במאי 1974 שנערכו לאחר סיום [[מלחמת יום הכיפורים]]. הכוחות חצו את גדר הגבול, החרימו ציוד של צבא סוריה, ופעלו למניעת השתלטות גורמי טרור על האזור.

==== מבצע מרכבת גדעון ב' ====


===== קרב תל אל הווא =====
ב-22 בספטמבר צוות הקרב הגדודי של 77, פעל בשעות הבוקר בחלק הדרומי של העיר עזה תחת [[חטיבת גולני במלחמת חרבות ברזל|צק"ח גולני]], כחלק מכניסת כוחות מאוגדה 36 לעיר. במהלך תנועה מחבלים שארבו לכוחות ירו רקטת RPG על הטנק. כתוצאה ממנו נהרג רס״ן שחר נתנאל בוזגלו, מפקד פלוגה בגדוד 77.רס"ן בוזגלו הוא החלל הראשון במסגרת מבצע "מרכבות גדעון ב'" לכיבוש העיר עזה.

=== גדוד 82 ===


==== התמרון ברצועת עזה ====
במהלך מלחמת חרבות ברזל, גדוד 82 של חטיבה 7 השתתף בפעולות לחימה משמעותיות ברצועת עזה. בתחילה נלחם תחת צק"ח 7 בפריצה מסדרון נצרים ובקרבות העיר עזה. בהמשך השתתף בקרבות בחאן יונס.

ב-2 בדצמבר 2023, במהלך הקרב לכניסה לח'אן יונס, נהרג רס"ר (במיל') אור ברנדס, לוחם בגדוד 82.

ב-5 בדצמבר, במהלך פעולה להשמדת משגרי רקטות, נהרג רס"ל (במיל') יהונתן מלכא, נהג טנק בגדוד 82.

===== ח'אן יונס תחת צק"ח 89 (2 – 6 אפריל 2024) =====
בין התאריכים 2 - 6 באפריל 2024, פעל גדוד 82 תחת [[חטיבת עוז במלחמת חרבות ברזל|צק"ח 89]] במרחב ח'אן יונס במהלך הקרב במבצע רחב ברצועת עזה. במסגרת הפעולה, פשט הגדוד על מספר יעדים והשמיד את תוואי מנהרה. במהלך הפעולה, התקבל מידע מודיעיני על מיקומו של החטוף אלעד קציר ז"ל. הגדוד יצא לפשיטה במרחב, וכוחות מיוחדים השיבו את גופתו של אלעד קציר ז"ל לקבורה בישראל.

===== התקפה על ג'באליה תחת צק"ח 35 (13 – 28 במאי 2024) =====
במהלך מאמצי הלחימה במרכז רצועת עזה, צק"ג 82 שימש כחוד חטיבתי בהתקפת [[חטיבת הצנחנים במלחמת חרבות ברזל|צק"ח 35]], במטרה לאפשר את הכנסת כוחות החי"ר למרחב שבאות באבטחה היקפית. משימתו העיקרית הייתה בידוד אגף דרומי ומערבי, והכנסת צק"ח 35 לבצע את משימת כיבוש והשמדת מטרות אויב.

הגדוד פעל בתוך מרחב האבטחה והשמיד כמעט את כל המבנים והתשתיות בגזרתו, ובכך דחף להרחבת מרחב השליטה של צה"ל באזור. הגדוד חצה את ציר טליה מערבה ולחם במתחם בית הקברות של ג'באליה, שם ניהל קרב מורכב.

במהלך היערכות המבצע, הגדוד נקלע למספר רב של היתקלויות בטווחים קצרים, במהלכן השמיד את אויב, פגע בתשתיות והפחית את האיומים מהמרחב. בנוסף, צק"ג 82 פעל על מנת לבודד את אגף דרומי ומערבי, ובכך לאפשר לכוחות הצק"ח לבצע את ההתקפה באופן אפקטיבי יותר, תוך הפעלת אש מסיבית להסרת איומים.

ב[[קרב ג'באליה השני (2024)|קרב ג'באליה השני]] נפצעו 12 לוחמים בצק"ג, ונהרגו רבים ממחבלי האויב.

ב-15 במאי 2024, במהלך קרב ג'באליה השני, אירעה תקרית ירי דו-צדדי שבה נהרגו חמישה לוחמים מ[[פלוגת ח"ץ]] של גדוד 202 מירי פגזים משני טנקים של גדוד 82.

==== התקפה על סג'אעיה תחת צק"ג יחידת אגוז (יוני 2025-) ====
ב-2 ביולי 2025, במסגרת התמרון של אוגדה 98 בשכונת סג'אעיה, כוחות צוות קרב גדודי של יחידת אגוז יחד עם טנקים של גדוד 82 של החטיבה נכנסו לשכונה. חוליית מחבלים שיגרה RPG על טנק של גדוד 82 שתוצאה ממנו נהרג סמל יניב מיכלוביץ, לוחם הגדוד, ויתר הלוחמים נפצעו שניים קשה ואחד בינוני.

==== התמרון בלבנון ====
===== הכניסה לחולא והפריצה לסלוקי תחת צק"ח 89 (12 – 16 בנובמבר 2024) =====
ב-18 בספטמבר 2024 הוקפץ גדוד 82 לגזרת הצפון, והיה הראשון להתחיל בהכנות ללחימה בשטח האימונים אחמדיה בדרום רמת הגולן. לאחר תמרון ב[[מרכבא]] תחת צק"ח 7, הוקפץ הגדוד לביצוע נוהל קרב מהיר תחת צק"ח 89. משימת צק"ג 82 הייתה להוביל את ההתקפה, שהייתה מורכבת ממספר התניות בין כוחות שונים, ולכבוש יעדים נבחרים בשלוחה הדרומית של הכפר [[חולא]], תוך בידוד אגף מערבי לטובת [[יחידת אגוז]].

במהלך הקרב, שהתקדם בצורה איכותית וממוקדת, ניצלה החטיבה את קצב ההתקדמות כדי להשמיד תשתיות בשס"מים (שטח סבוך מבוצר) היוצאים ממרחב [[נחל סלוקי|הסלוקי]]. צק"ג 82 הוביל את קרב הפריצה לנחל הסלוקי, באמצעות ביצוע כיבוש מותנה עם מסגרות החי"ר, תוך שילוב הפעלת אש לבידוד אגפים.

במהלך הקרב, צק"ג 82 איתר והשמיד אמל"ח רב, פגע קשות בתשתיות האויב מעל ומתחת לקרקע.

===== ההתקפה על צפון אל-חיאם תחת צק"ח 89 (20 – 27 בנובמבר 2024) =====
צק"ג 82 הוביל את ההתקפה על חלקו הצפוני של הכפר [[אל-ח'יאם]] תחת צק"ח 89. במהלך הקרב, ביצע הצק"ג תמרון מאתגר למרחק של כ-15 ק"מ בשטח הררי מורכב.

משימתו של צק"ג 82 הייתה כיבוש יעד וטיהור והשמדת יעדים נבחרים, בידוד אגף מערבי וצפוני, והכנסת יחידות [[יחידת מגלן|מגלן]] ו[[יחידת אגוז|אגוז]] להתקפה. בעקבות היתקלות של כוח ביחידת מגלן, הוחלט להגדיל את מרחב האבטחה החטיבתי, מה שהוביל לשינויים במשימתם של יחידות אגוז ומגלן, ואיפשר לצק"ג לפעול בעומק תוך שהוא ממשיך להשיג הישגים נוספים.

לאור ריבוי תשתיות ומידע מודיעיני על ריכוז אויב במרחב הקסבא, קיבל הגדוד משימה לביצוע פעולת גירוי, ויצא להתקפה משולבת באמצעים הנדסיים נפיצים. הגדוד חצה למערב אל-ח'יאם, תוך ירי מאסיבי של טנקים והפעלת אש ארטילרית על היעדים.

במהלך הקרב, צק"ג 82 כבש את מרחב היעדים, השמיד איתורי אויב והכניס את יחידת מגלן לטיהור המרחב. במסגרת הלחימה, פגע הגדוד ב-4 מחבלים, איתר מספר רב של אמל"ח והשמיד תשתיות אויב.

=== גדחה"ן 603 ===


== אבדות ==
במהלך הלחימה איבדה חטיבה 7 **65 מחייליה**. (מעודכן ל-26 במרץ 2026).


== לקריאה נוספת ==

* [https://hativa7.com/ אתר המורשת של חטיבה 7]
* מיכאל קלינגר**, חץ כחול: חטיבה 7 במלחמת חרבות ברזל**, רוח שבע, 2025
* [[עידית שכטר פייל]], **תחנות 7 פקדה אותנו השעה''', סלע מאיר, 2025

## קישורים חיצוניים

* אתר המורשת של חטיבה 7
* 
* 

## הערות שוליים

*
קטגוריה:חטיבות צה"ל במלחמת חרבות ברזל
קטגוריה:חטיבה 7
קטגוריה:חיל השריון הישראלי